( 259 ) 



mie, ains les chaceroit. Tantost coururent emprès les Sarrasins 

 et les chacièrent parmi les herbages, tuit esparpillié et sans 

 route tenir, tant qu'il vinrent à une viîete que l'on elaime Lau- 

 massorre. Tantost se férirent dedans li uns après les autres tout 

 occiant ceus qu'il pooient aconsuivre. Li Sarrasins pooient à 

 painnes croire que li nostres chaçassent si folement , ne qu'il se 

 fussent embatu si périlleusement, ne espandus par les rues de ce 

 chastel. Bien virent qu'il en feroient auquesleur volentés. 11 firent 

 sonner cors et buisines et tabours. Isnelement se ralièrent et 

 avironnèrent nos gens de toutes pars, crueusement leur couru- 

 rent sus, quar il avoient les cuers mont angoisseux de la grant 

 ocision qu'il avoient veue de leur gent, et s'en trouvèrent nos 

 gens à grand meschief, quar il n'estoient mie ensemble. Il et leurs 

 chevaus estoient si las qu'il défailloient tuit, tant avoient coru 

 et racoru par les herberges des Turs qu'il ne se povoient aidier. 

 Li Sarrazin les trouvèrent espandus par tropiaus, légièrement en 

 firent leur vollentés, tous les detrenchièrent et découpèrent et 

 pristrent et lièrent et traînèrent emprison. Aucun en i ot qui se 

 mistrent au fouir vers le flum , qui cuidoient eschiver la mort; 

 mes li Sarrazin les suivoient de près, ociant et abatant de haches 

 danoises, de maces, de glaives, d'espées que quant il vinrent au 

 flum, qui estoit grant et roides et parfons, il se férirent tuit aus et 

 furent tuit noie. En celle bataille furent mort ou pris, l'en ne 

 scet mie bien lequel , Robers quens d'Artois, frère le roi Looys 

 de France, Raoul li sires de Couci, Rogiers sires de Roissi, Je- 

 hans sires de Cherisi, Erars sires de Breine en Champaigne, Guil- 

 laume Longue-Espée quens de Salibieres en Engleterre , et tuit 

 li Templier perdu. N'en demora que MI ou que V. Moût grant 

 planté de nos barons, chevaliers, arbalestiers, serjans à cheval . 

 des plus preuls et des plus elleux de tout nostre ost i furent tuit 

 perdu, n'onques puis n'en sot-on certainneté. 



Quant li rois ot passé le flum et les autres batailles qui estoient 

 awec lui, vinrent tuit ordrenéement et tuit rangié celle part là 

 où li Sarrazin estoient, mes li Sarrazin qui les nostres orent si 



